CELEX: 52016PC0089
Language: et
Date: 2016-02-26
Title: Ettepanek: NÕUKOGU OTSUS, millega kehtestatakse Rahvusvaheliste Raudteevedude Valitsustevahelise Organisatsiooni (OTIF) ohtlike kaupade veo ekspertide komitee 54. istungjärgul liidu nimel võetav seisukoht seoses rahvusvahelise raudteeveo konventsiooni (COTIF) liites C tehtavate teatavate muudatustega, mida kohaldatakse alates 1. jaanuarist 2017

EUROOPA KOMISJON
            Brüssel,26.2.2016
            COM(2016) 89 final
            2016/0053(NLE)
            Ettepanek:
            NÕUKOGU OTSUS,
            millega kehtestatakse Rahvusvaheliste Raudteevedude Valitsustevahelise Organisatsiooni (OTIF) ohtlike kaupade veo ekspertide komitee 54. istungjärgul liidu nimel võetav seisukoht seoses rahvusvahelise raudteeveo konventsiooni (COTIF) liites C tehtavate teatavate muudatustega, mida kohaldatakse alates 1. jaanuarist 2017
            
               
         
         
            
               SELETUSKIRI
            
            
               1.ETTEPANEKU TAUST
            
            
               
                  Nõukogu otsuse ettepaneku eesmärk on kehtestada Euroopa Liidu seisukoht 25. mail 2016 kogunevas Rahvusvahelise Raudteeveo Valitsustevahelise Organisatsiooni (OTIF) ohtlike kaupade veo eksperdikomitees (edaspidi „RIDi eksperdikomitee”) seoses rahvusvahelise raudteeveo konventsiooni (COTIF) liite C lisas olevate tehniliste eeskirjade ja haldusnormide teatavate muudatustega, mille kohta eespool nimetatud komitee peab otsuse langetama. 
               
               
                  Eespool nimetatud lisaga, mida harilikult nimetatakse „RID” (Regulations concerning the International Carriage of Dangerous Goods by Rail, rahvusvahelist ohtlike kaupade raudteevedu käsitlevad eeskirjad), reguleeritakse ohtlike kaupade rahvusvahelist vedu raudteel selliste COTIFi osalisriikide vahel, kes kohaldavad RIDi eeskirju (RIDi osalisriigid).
               
            
            
               2.HUVITATUD ISIKUTEGA KONSULTEERIMISE JA MÕJU HINDAMISE TULEMUSED 
            
            
               
                  Ohtlike kaupade vedu käsitlevad rahvusvahelised sätted on koostatud eri rahvusvaheliste organisatsioonide, nagu Rahvusvahelise Raudteeveo Valitsustevaheline Organisatsioon (OTIF), ÜRO Euroopa Majanduskomisjon (UNECE), ning ÜRO mitme spetsialiseeritud asutuse poolt. Kuna eeskirjad peavad üksteisega ühilduma, on selle valdkonna asjaomaste organisatsioonide vahel välja töötatud keeruline rahvusvaheline kooskõlastamis- ja ühtlustamissüsteem. Sätteid kohandatakse iga kahe aasta järel. 
               
               
                  Käesolevate muudatuste ettevalmistamisel konsulteeriti suure hulga avaliku ja erasektori ekspertidega. Käesolevate muudatuste väljatöötamise jooksul peeti järgmised tehnilised kohtumised: 
               
               
                  ohtlike kaupade veo alane ÜRO ekspertide allkomitee oma:
               
            
            
               1) 43. istungjärgul Genfis (24.–28. juuni 2013),
            
            
               2) 44. istungjärgul Genfis (25. november – 4. detsember 2013); 
            
            
               3) 45. istungjärgul Genfis (23. juuni – 2. juuli 2014) ning
            
            
               
                  4) 46. istungjärgul Genfis (1.–9. detsember 2014);
               
               
                  RIDi eksperdikomitee ja ohtlike kaupade veo küsimuste töörühm UNECE–OTIFi ühiskoosolekul oma: 
               
               
                  1) 2014. aasta sügisesel istungjärgul Genfis (15.–19. september 2014);
               
               
                  2) 2015. aasta kevadisel istungjärgul Bernis (23.–27. märts 2015);
               
               
                  3) 2015. aasta sügisesel istungjärgul Genfis (15.–25. september 2015) ning
               
               
                  4) toimub veel üks ühiskoosolek (2016. aasta kevadine istungjärk Bernis, 14.–18. märts 2016), kus kavatsetakse soovitada täiendavaid muudatusi, mida kohaldatakse alates 1. jaanuarist 2017; 
               
               
                  RIDi eksperdikomitee alaline töörühm oma: 
               
               
                  1) neljandal istungjärgul Madridis (17.–20. november 2014) ning 
               
            
         
         
            
               
                  2) viiendal istungjärgul Zagrebis (23.–27. november 2015). 
               
               
                  Kõnealustel koosolekutel analüüsisid ja töötlesid eksperdikomiteed üksikuid muudatusettepanekuid. Enamikul juhtudel lepiti soovitatud meetmetes kokku ühehäälselt. Teatavaid ettepanekuid soovitati ekspertide enamuse seisukoha põhjal. OTIFi ohtlike kaupade veo eksperdikomitee teeb otsused nende ettepanekute kohta 25. mail 2016.
               
               
                  Euroopa Parlamendi ja nõukogu 24. septembri 2008. aasta direktiivi 2008/68/EÜ (ohtlike kaupade siseveo kohta)
                     1
                   alusel loodud ohtlike kaupade veo komitee viis ettepanekute esialgsed arutelud läbi oma 14. detsembri 2015. aasta koosolekul.
               
            
            
               3.ETTEPANEKU ÕIGUSLIK KÜLG
            
            
               
                  Euroopa Liit ühines COTIFiga 2011. aasta juulis nõukogu otsuse 2013/103/EL
                     2
                   alusel. COTIF on segakonventsioon, mille osalised on nii liit kui ka enamik liikmesriike. Kõnealuse otsuse III lisas on kehtestatud sisekord, mida nõukogu, liikmesriigid ja komisjon OTIFi menetluste korral peavad järgima. ELi ainupädevusse kuuluvates küsimustes hääletab EL kõigi COTIFi liikmeks olevate liikmesriikide häälte arvuga. 26 ELi liikmesriiki on ka COTIFi liikmed. RIDi osalisriike on praegu 45 ja OTIFi liikmeks olevaid riike 50.
               
               
                  Alates 1. jaanuarist 1997 on Euroopa Liit kohaldanud RIDi sätteid kõigi ELi territooriumil toimuvate vedude suhtes; algselt tehti seda vastavalt nõukogu 23. juuli 1996. aasta direktiivile 96/49/EÜ ohtlike kaupade raudteevedu käsitlevate liikmesriikide õigusaktide ühtlustamise kohta
                     3
                  . 2008. aastal asendati direktiiv 96/49/EÜ direktiiviga 2008/68/EÜ, mis järgib oma eelkäija põhimõtteid. 
               
               
                  Direktiivi 2008/68/EÜ artiklis 4, milles käsitletakse kolmandaid riike, on sätestatud, et „ohtlike kaupade veoks liikmesriikide ja kolmandate riikide vahel antakse luba juhul, kui vedu vastab ADRi, RIDi või ADNi tingimustele, kui lisades ei ole sätestatud teisiti”. Lisaks on direktiivi 12. põhjenduses sätestatud, et „kolmandates riikides registreeritud transpordivahendeid tuleks lubada liikmesriikide territooriumil ohtlike kaupade rahvusvaheliseks veoks kasutada juhul, kui on täidetud ADRi, RIDi, ADNi ning käesoleva direktiivi asjaomased sätted”. Seega kuulub eespool nimetatud muudatuste küsimus täielikult liidu ainupädevusse.
               
               
                  Seega jõustuvad muudatused – niipea kui need on RIDi eksperdikomitee poolt vastu võetud – vastavalt COTIFi artiklile 35 kõigi konventsiooniosaliste suhtes esimesel päeval pärast kuue kuu möödumist sellest kuust, mille jooksul peasekretär on teatanud neist konventsiooniosalistele. Konventsiooniosaline võib esitada vastuväiteid nelja kuu jooksul alates teatamise kuupäevast. Kui veerand konventsiooniosalistest on esitanud vastuväiteid, siis muudatus ei jõustu.
               
               
                  Nende konventsiooniosaliste puhul, kes on ettenähtud ajavahemiku jooksul esitanud mõne muudatusotsuse kohta vastuväiteid, peatatakse asjaomase liite kohaldamine täielikult alates hetkest, mil otsused jõustuvad, ja niivõrd, kui see puudutab teiste riikide ja kõnealuste konventsioonis osalevate riikide vahelist raudteeliiklust ja nende riikide omavahelist raudteeliiklust. Kui aga vastuväiteid esitatakse mõne tehnilise standardi kinnitamise või ühtsete tehniliste nõuete vastuvõtmise kohta, peatatakse siiski ainult selle standardi või nende tehniliste nõuete kohaldamine kõnealuste riikidega peetava raudteeliikluse või nende riikide vahelise liikluse suhtes alates hetkest, kui otsused jõustuvad; sama kehtib ka siis, kui muudatused on osaliselt vastuvõtmatud.
               
               
                  Kui konventsiooniosalised ei ole esitanud piisavalt vastuväiteid, peaksid käesoleva ettepaneku kohased muudatused jõustuma 1. jaanuaril 2017 ja muutuvad siduvaks liidus ja selle liikmesriikides, moodustades lahutamatu osa liidu õigustikust.
               
               
                  Lisaks on COTIFi artiklis 38 sätestatud, et artikli 35 §2 ja §4 sätestatud hääleõiguse ja vastuväidete esitamise õiguse kasutamisel on piirkondlikel organisatsioonidel, eelkõige Euroopa Liidul, nii palju hääli, kui neil on liikmeid, kes on ka organisatsiooni liikmesriigid. 
               
               
                  Käesoleva ettepaneku väljatöötamisel võeti aluseks nõukogu otsus ELi ühinemise kohta COTIFiga. Nõukogu otsuse ettepaneku õiguslik alus on Euroopa Liidu toimimise lepingu artikkel 91 koostoimes Euroopa Liidu toimimise lepingu artikli 218 lõikega 9.
               
               
                  Otsuse ettepaneku artikli 1a lisas on esitatud kavandatud muudatuste üksikasjalik loetelu ning märgitud, milliste muudatustega võib liit nõustuda. Kavandatud muudatustest peetakse asjakohaseks ohtlike kaupade ohutuks kulutõhusaks veoks, võttes arvesse tehnoloogia arengut, ja seetõttu võib neid toetada.
               
            
            
               4.RAKENDAMINE EUROOPA LIIDUS
            
            
               
                  Eespool nimetatud muudatused tuleb määral, mil nad on liidu jaoks siduvad, inkorporeerida direktiivi 2008/68/EÜ ohtlike kaupade siseveo kohta, millega COTIFi raames kohaldatakse ühtseid eeskirju ohtlike kaupade maantee-, raudtee- ja siseveevedude suhtes liikmesriikide piires või liikmesriikide vahel. Sel eesmärgil on komisjonil õigus kohandada direktiivi 2008/68/EÜ II lisa jaotist II.1 teaduse ja tehnika arenguga, võttes vastu rakendusakte. Kui OTIFi peasekretäri teatega seotud vastuväidete esitamise aeg on läbi, algatab komisjon kohandamisprotsessi.
               
            
            
               2016/0053 (NLE)
            
            
               Ettepanek:
            
            
               NÕUKOGU OTSUS,
            
            
               millega kehtestatakse Rahvusvaheliste Raudteevedude Valitsustevahelise Organisatsiooni (OTIF) ohtlike kaupade veo ekspertide komitee 54. istungjärgul liidu nimel võetav seisukoht seoses rahvusvahelise raudteeveo konventsiooni (COTIF) liites C tehtavate teatavate muudatustega, mida kohaldatakse alates 1. jaanuarist 2017
            
            
               EUROOPA LIIDU NÕUKOGU,
            
         
         
            
               võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Liit ühines 9. mai 1980. aasta rahvusvahelise raudteeveo konventsiooniga, mida on muudetud 3. juuni 1999. aasta Vilniuse protokolliga (edaspidi „COTIFi konventsioon”), lähtudes nõukogu 16. juuni 2011. aasta otsusest 2013/103/EL Euroopa Liidu kõnealuse konventsiooniga liitumist käsitleva Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu allakirjutamise ja sõlmimise kohta
                  4
               .
            
            
               (2)Kõik liikmesriigid, välja arvatud Küpros ja Malta, on COTIFi konventsiooniga ühinenud ja kohaldavad seda.
            
            
               (3)Euroopa Parlamendi ja nõukogu direktiivis 2008/68/EÜ
                  5
                on sätestatud ühtsed eeskirjad ohtlike kaupade maantee-, raudtee- ja siseveevedudeks liikmesriikide piires või liikmesriikide vahel, viidates rahvusvahelist ohtlike kaupade raudteevedu käsitlevatele eeskirjadele, mis on esitatud COTIFi konventsiooni C liitena (RID lisa). Lisaks on kõnealuse direktiivi artiklis 4 sätestatud, et „ohtlike kaupade veoks liikmesriikide ja kolmandate riikide vahel antakse luba juhul, kui vedu vastab ADRi, RIDi või ADNi tingimustele, kui lisades ei ole sätestatud teisiti”. 
            
            
               (4)Oma 25. mail 2016 toimuval 54. istungjärgul langetab COTIFi konventsiooni artikli 13 punkti 1 alapunkti d kohaselt asutatud ohtlike kaupade veo alane ekspertide komitee eeldatavasti otsuse teatavate RID lisa muudatuste kohta. Nende tehnilisi standardeid või ühtseid tehnilisi nõudeid käsitlevate muudatuste eesmärk on tagada ohutu ja tõhus ohtlike kaupade vedu, võttes samal ajal arvesse teaduse ja tehnika arengut selles sektoris ning selliste uute ainete ja toodete väljatöötamist, mis kujutavad vedamise ajal endast ohtu.
            
            
               (5)Direktiivi 2008/68/EÜ artikli 9 kohaselt asutatud ohtlike kaupade veo komitee on läbi viinud kõnealuste muudatuste esialgsed arutelud.
            
            
               (6)Kõik kavandatud muudatused on õigustatud ja kasulikud ning seepärast peaks liit neid toetama,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Euroopa Liidu seisukoht
            
            
               1.   Seisukoht, mille Euroopa Liit võtab ohtlike kaupade rahvusvaheliste raudteevedude konventsiooni raames ohtlike kaupade veo ekspertide komitee 54. istungjärgul, peab olema kooskõlas käesoleva otsuse lisaga.
            
            
               2.   Käesoleva otsuse lisas nimetatud dokumentide väiksemates muudatustes võivad kokku leppida liidu esindajad eespool nimetatud organis ilma nõukogu täiendava otsuseta.
            
            
               Artikkel 2
            
            
               Avaldamine
            
            
               Käesolev otsus avaldatakse Euroopa Liidu Teatajas, milles märgitakse ka ära selle jõustumisaeg. 
            
            
               Artikkel 3
            
            
               Jõustumine
            
            
               Käesolev otsus jõustub selle vastuvõtmise päeval.
            
         
         
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 260, 30.9.2008, lk 8.
               
               
                  
                     (2)
                  Nõukogu 16. juuni 2011. aasta otsus 2013/103/EL Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
               
               
                  
                     (3)
                  EÜT L 235, 17.9.1996, lk 25.
               
               
                  
                     (4)
                  Nõukogu 16. juuni 2011. aasta otsus 2013/103/EL Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
               
               
                  
                     (5)
                  Euroopa Parlamendi ja nõukogu 24. septembri 2008. aasta direktiiv 2008/68/EÜ ohtlike kaupade siseveo kohta (ELT L 260, 30.9.2008, lk 13).
               
            
      
    ---documentbreak--- 
      
         
               EUROOPA KOMISJON
            Brüssel,26.2.2016
            COM(2016) 89 final
            LISA
            järgmise dokumendi juurde:
            Ettepanek: nõukogu otsus,
            millega kehtestatakse Rahvusvaheliste Raudteevedude Valitsustevahelise Organisatsiooni (OTIF) ohtlike kaupade veo ekspertide komitee 54. istungjärgul liidu nimel võetav seisukoht seoses rahvusvahelise raudteeveo konventsiooni (COTIF) liites C tehtavate teatavate muudatustega, mida kohaldatakse alates 1. jaanuarist 2017
            
               
         
         
            
               LISA
            
            
               järgmise dokumendi juurde:
            
            
               Ettepanek: nõukogu otsus,
            
            
               millega kehtestatakse Rahvusvaheliste Raudteevedude Valitsustevahelise Organisatsiooni (OTIF) ohtlike kaupade veo ekspertide komitee 54. istungjärgul liidu nimel võetav seisukoht seoses rahvusvahelise raudteeveo konventsiooni (COTIF) liites C tehtavate teatavate muudatustega, mida kohaldatakse alates 1. jaanuarist 2017
            
            
                     
                        Ettepanek
                     
                  
                  
                     
                        Viitedokument
                     
                  
                  
                     
                        Teema 
                     
                  
                  
                     
                        Märkused 
                     
                  
                  
                     
                        ELi seisukoht
                     
                  
               
                     
                        1
                     
                  
                  
                     
                        OTIF/RID/CE/GTP/2015/2
                     
                     
                        OTIF/RID/CE/GTP/INF.14
                     
                     
                        OTIF/RID/CE/GTP/INF.15
                     
                  
                  
                     
                        Hoolduse eest vastutavate üksuste kohustuste lisamine RIDi
                     
                  
                  
                     
                        Tehniline konsensus OTIFi alalises töörühmas võtta muudetud tekst vastu
                     
                  
                  
                     
                        Nõustuda alalises töörühmas läbi vaadatud muudatustega
                     
                  
               
                     
                        2
                     
                  
                  
                     
                        OTIF/RID/CE/GTP/2015/3
                     
                  
                  
                     
                        Muuta erisätet TU 16 RID/ADR/ADN peatükis 4.3
                     
                  
                  
                     
                        Tehniline konsensus OTIFi alalises töörühmas
                     
                  
                  
                     
                        Nõustuda alalises töörühmas läbi vaadatud muudatustega
                     
                  
               
                     
                        3
                     
                  
                  
                     
                        OTIF/RID/CE/GTP/2015/5
                     
                  
                  
                     
                        Vedaja kohustus teavitada vedurijuhti ohtlike kaupade asukohast rongis
                     
                  
                  
                     
                        Tehniline konsensus OTIFi alalises töörühmas
                     
                  
                  
                     
                        Nõustuda alalises töörühmas läbi vaadatud muudatustega
                     
                  
               
                     
                        4
                     
                  
                  
                     
                        OTIF/RID/CE/GTP/2015/6
                     
                  
                  
                     
                        Painduvad mahtlastipakendid
                     
                  
                  
                     
                        Tehniline konsensus OTIFi alalises töörühmas
                     
                  
                  
                     
                        Nõustuda painduvaid mahtlastipakendeid käsitleva tekstiga OTIF/RID/CE/GTP/2015/12
                     
                  
               
                     
                        5
                     
                  
                  
                     
                        OTIF/RID/CE/GTP/2015/7
                     
                  
                  
                     
                        Mõisted „täiskoorem”/ „vagunsaadetis”
                     
                  
                  
                     
                        Tehniline konsensus OTIFi alalises töörühmas
                     
                  
                  
                     
                        Nõustuda muudatustega
                     
                  
               
                     
                        6
                     
                  
                  
                     
                        OTIF/RID/CE/GTP/2015/12
                     
                     
                        OTIF/RID/CE/GTP/2015/INF.2
                     
                     
                        OTIF/RID/CE/GTP/2015/INF.3
                     
                  
                  
                     
                        Mitmesugused alalises töörühmas kokku lepitud konsolideeritud muudatused
                     
                  
                  
                     
                        Tehniline konsensus OTIFi alalises töörühmas
                     
                  
                  
                     
                        Nõustuda muudatustega
                     
                  
               
                     
                        7
                     
                  
                  
                     
                        Sama  
                     
                  
                  
                     
                        Muudatused jäetud täiendavaks läbivaatamiseks alalisele töörühmale
                     
                  
                  
                     
                        –
                     
                  
                  
                     
                        – 
                     
                  
               
                     
                        8
                     
                  
                  
                     
                        Sama 
                     
                  
                  
                     
                        UNECE–OTIFi ühiskoosoleku ühisseisukohta nõudvad
                     
                  
                  
                     
                        Tuleb hõlbustada tõhusat mitmeliigilist transporti
                     
                  
                  
                     
                        Nõustuda ühiskoosoleku soovitatud muudatustega
                     
                  
               
                     
                        9
                     
                  
                  
                     
                        OTIF/RID/CE/GTP/2015/14
                     
                  
                  
                     
                        Ohtlikke kaupu käsitlevatest juhtumitest teavitamine kooskõlas RIDi punktiga 1.8.5; Hamburg-Billwerder, 3. juuli 2013
                     
                  
                  
                     
                        Tehniline konsensus OTIFi alalises töörühmas
                     
                  
                  
                     
                        Nõustuda alalises töörühmas läbi vaadatud muudatustega
                     
                  
               
                     
                        10
                     
                  
                  
                     
                        OTIF/RID/CE/GTP/2015/INF.4
                     
                  
                  
                     
                        Ohutu kaugus maanteesõidukite puhul
                     
                  
                  
                     
                        Tehniline konsensus OTIFi alalises töörühmas
                     
                  
                  
                     
                        Nõustuda muudatustega